pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-MyCloundFulfillment คว้าแชมป์ “สุดยอดสตาร์ทอัพแห่งปี 2017”
วันอังคารที่ 11 กรกฎาคม 2560
MyCloundFulfillment คว้าแชมป์ “สุดยอดสตาร์ทอัพแห่งปี 2017”
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เดินทางให้กําลังใจผู้เข้าแข่งขัน Startup Thailand Pitching Grand Challenge 2017
วันที่ 9 กรกฎาคม 2560 ณ ศูนย์ประชุมแห่งชาติสิริกิติ์ กรุงเทพฯ / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เดินทางให้กําลังใจผู้เข้าแข่งขัน Startup Thailand Pitching Grand Challenge 2017 พร้อมมอบรางวัลแก่ผู้เข้าแข่งขัน โดยมีรศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ ร่วมรับชมการแข่งขัน พร้อมให้กําลังใจแก่ผู้เข้าแข่งขันทุกทีม
ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) เปิดเผยว่า กิจกรรม Startup Thailand Pitching Grand Challenge ระดับประเทศนี้ เราต้องการส่งเสริมให้กลุ่มคนรุ่นใหม่หันมาสร้างธุรกิจสตาร์ทอัพที่เป็นระบบ มีนวัตกรรมและใช้เทคโนโลยีช่วยขยายธุรกิจให้เติบโตอย่างรวดเร็ว และยังเป็นกิจกรรมการจับคู่ธุรกิจระหว่างสตาร์ทอัพที่มีไอเดียและความคิดสร้างสรรค์ที่กระจายตัวอยู่ทั่วภูมิภาคของประเทศไทย กับนักลงทุนที่สนใจจากทั่วโลก เป็นการสร้างโอกาสให้สตาร์ทอัพหน้าใหม่ได้แสดงศักยภาพและมีโอกาสเติบโตสู่ตลาดโลก ที่จะทําให้ประเทศไทยก้าวไปอยู่ในระดับสากล เช่นเดียวกับแหล่งธุรกิจชั้นนําอย่างซิลิคอนวัลเล่ย์ สต็อคโฮล์ม และอิสราเอล
กิจกรรม Pitching Challenge นี้ ได้จัดการแข่งขันระดับภูมิภาคมาแล้ว 5 จังหวัด โดย 5 ทีมผู้ชนะจากทุกภูมิภาค ได้แก่ ทีม UTUจากเวทีชลบุรี, SHIPPOP จากเวทีสงขลา, ChiiwiiLIVE จากเวทีขอนแก่น, Horganice จากเวทีเชียงใหม่ และ MyCloudFulfillment จากเวทีกรุงเทพฯ ได้ผ่านเข้ารอบมาแข่งขันรอบสุดท้าย เพื่อชิงรางวัลสุดยอดสตาร์ทอัพแห่งปี 2017 : Startup Thailand Pitching Grand Challenge 2017
สําหรับการแข่งขันในรอบสุดท้ายนี้ เริ่มการแข่งขันในเวลา 13.30 น. โดยผู้เข้าแข่งขันทั้ง 5 บริษัทสตาร์ทอัพนําเสนอไอเดีย ผลิตภัณฑ์และบริการแก่กรรมการทีมละ 7 นาทีและเปิดโอกาสให้กรรมการซักถามได้อีก 5 นาที เพื่อคัดเลือกผู้ที่ชนะเลิศและได้รับสุดยอดสตาร์ทอัพแห่งปี 2017 โดยสตาร์ทอัพที่ชนะเลิศ คือ MyCloundFulfillment จากเวทีกรุงเทพฯ
ดร.ณรงค์ กล่าวเพิ่มเติมว่า กิจกรรม Startup Thailand Pitching Grand Challenge ปีนี้ ได้รับความสนใจจากภาคเอกชนเป็นอย่างมาก มีการให้รางวัลเพิ่มเติมจากบริษัททีคิวเอ็ม อินชัวร์รันส์ โบรคเกอร์ (TQM) และบริษัท หัวเว่ย เทคโนโลยี่ (ประเทศไทย) จํากัด รวมกับเงินรางวัลเดิมที่มี เป็นมูลค่ากว่า 300,000 บาท
นอกจากนี้ เรายังได้รับเกียรติจากผู้นําทางด้านเทคโนโลยีอย่างบริษัท หัวเหว่ย เทคโนโลยี่ (ประเทศไทย) จํากัด และนักลงทุนทั้งในประเทศและต่างประเทศ ได้แก่ สหราชอาณาจักร มาเลเซีย มาร่วมเป็นหนึ่งในคณะกรรมการตัดสินผลรางวัลนี้ จึงถือได้ว่ารางวัลสุดยอดสตาร์ทอัพแห่งปี 2017 เป็นรางวัลที่ทรงเกียรติและน่าภาคภูมิใจอย่างยิ่ง
รัฐบาลไทย-ข่าวทำเนียบรัฐบาล-นายพิชิต อัคราทิตย์ รัฐมนตรีช่วยว่าการกระทรวงคมนาคม กล่าวปาฐกถาเรื่อง “แผนปฏิรูปโครงสร้างพื้นฐานไทย เพื่อสนับสนุนธุรกิจ 4.0”
วันศุกร์ที่ 22 กันยายน 2560
นายพิชิต อัคราทิตย์ รัฐมนตรีช่วยว่าการกระทรวงคมนาคม กล่าวปาฐกถาเรื่อง “แผนปฏิรูปโครงสร้างพื้นฐานไทย เพื่อสนับสนุนธุรกิจ 4.0”
นายพิชิต อัคราทิตย์ รัฐมนตรีช่วยว่าการกระทรวงคมนาคม กล่าวปาฐกถาเรื่อง “แผนปฏิรูปโครงสร้างพื้นฐานไทย เพื่อสนับสนุนธุรกิจ 4.0” ในงานสัมมนา “กรุงศรี บิซิเนส ฟอรั่ม : ซีอีโอ 4.0 การปฏิรูปทางความคิด” จัดโดยธนาคารกรุงศรีอยุธยา เมื่อวันที่ 21 กันยายน 2560
ณ โรงแรมเซ็นทาราแกรนด์ และบางกอกคอนเวนชั่นเซ็นเตอร์ เซ็นทรัลเวิลด์ เพื่อเป็นแนวทางให้ภาคเอกชนปรับตัวและรับมือกับโอกาส จากการเปลี่ยนแปลงที่เกิดขึ้นอย่างรวดเร็ว ทั้งด้านเทคโนโลยีและสังคม รวมทั้งกระตุ้นให้ภาคธุรกิจผนึกกําลังกันพัฒนาประเทศไทยอย่างเป็นรูปธรรม เพื่อให้บรรลุเป้าหมายตามที่รัฐบาลได้วางไว้ โดยมี ผู้บริหารระดับสูงของบริษัทธุรกิจไทยขนาดใหญ่ ผู้ประกอบการเอสเอ็มอี นักลงทุน และผู้ประกอบการสัญชาติญี่ปุ่นเข้าร่วมการสัมมนาฯ มากกว่า 500 ราย
ทั้งนี้ นายพิชิต อัคราทิตย์ กล่าวว่า รัฐบาลได้ให้ความสําคัญกับการพัฒนาและเพิ่มมาตรการด้านการขนส่งทางรางให้เป็นระบบการขนส่งหลักของประเทศ เพื่อยกระดับคุณภาพชีวิตของประชาชน ขับเคลื่อนระบบเศรษฐกิจ และเพิ่มขีดความสามารถการแข่งขันของประเทศ ซึ่งกระทรวงคมนาคมอยู่ระหว่างการพัฒนาโครงสร้างพื้นฐานด้านการคมนาคมและขนส่ง ด้วยการพัฒนาโครงข่ายทางรถไฟระหว่างเมือง การพัฒนาโครงข่ายขนส่งสาธารณะเพื่อแก้ไขปัญหาจราจรในกรุงเทพฯ และปริมณฑล การเพิ่มขีดความสามารถทางหลวงเชื่อมโยงฐานการผลิตของประเทศและประเทศเพื่อนบ้าน การพัฒนาโครงข่ายการขนส่งทางน้ํา และการเพิ่มขีดความสามารถการให้บริการขนส่งทางอากาศ รวมถึงการพัฒนาเขตเศรษฐกิจพิเศษ และการพัฒนาระเบียงเศรษฐกิจภาคตะวันออก (EEC) ซึ่งการดําเนินโครงการต่าง ๆ จะเห็นผลเป็นรูปธรรมในอีก 5 ปีข้างหน้า สามารถเชื่อมต่อการเดินทางและการขนส่งระหว่างภูมิภาคให้มีความสะดวก รวดเร็ว และปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-สร้างการรับรู้แก่เกษตรกร
วันพฤหัสบดีที่ 21 มิถุนายน 2561
สร้างการรับรู้แก่เกษตรกร
นายกรัฐมนตรี ห่วงใยเกษตรกรโดยเน้นย้ําให้หน่วยงานราชการสร้างการรับรู้ที่ถูกต้องโดยเฉพาะมาตรการการช่วยเหลือของรัฐบาล
พฤหัสบดีที่ 21 มิ.ย.61
สร้างการรับรู้แก่เกษตรกร
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ห่วงใยเกษตรกรโดยเน้นย้ําให้หน่วยงานราชการสร้างการรับรู้ที่ถูกต้องโดยเฉพาะมาตรการการช่วยเหลือของรัฐบาล เช่น มาตรการชะลอการขายข้าว เพื่อเก็บข้าวไว้ก่อนนําออกจําหน่ายในช่วงที่มีราคาสูง เป็นต้น เนื่องจากเกษตรกรบางกลุ่มยังขาดความเข้าใจขั้นตอนการเข้าสู่กระบวนการดังกล่าว พร้อมทั้งรณรงค์ให้เกษตรกรปลูกพืชแบบผสมผสานและเลี้ยงสัตว์เพื่อสร้างรายได้ตลอดปี ส่งเสริมการลดต้นทุนการผลิต และให้คํานึงถึงความต้องการของตลาด โดยขอให้ศึกษาหาข้อมูลได้จากเว็บไซต์และสื่อประชาสัมพันธ์ของหน่วยงานต่าง ๆ นอกจากนี้ ควรรวมกลุ่มเพื่อสร้างความเข้มแข็งและเพิ่มช่องทางการจําหน่ายผ่านสื่อออนไลน์เพื่อให้เข้าถึงผู้บริโภคมากยิ่งขึ้นด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะผู้บริหาร นำข้าราชการและเจ้าหน้าที่กระทรวงดิจิทัลฯ ร่วมเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีฯ
วันศุกร์ที่ 13 ธันวาคม 2562
คณะผู้บริหาร นําข้าราชการและเจ้าหน้าที่กระทรวงดิจิทัลฯ ร่วมเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีฯ
คณะผู้บริหาร นําข้าราชการและเจ้าหน้าที่กระทรวงดิจิทัลฯ ร่วมเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
12 ธันวาคม 2562 (วันนี้) นายเนวินธุ์ ช่อชัยทิพฐ์ ผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารของกระทรวง อาทิ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ นายไกรเสริม โตทับเที่ยง ที่ปรึกษารัฐมนตรีว่าการกระทรวงดิจิทัลฯ นายภุชพงค์ โนดไธสง รองปลัดกระทรวงดิจิทัลฯ นายภูเวียง ประคํามินทร์ รองปลัดกระทรวงดิจิทัลฯ และผู้บริหารหน่วยงานระดับกรม รัฐวิสาหกิจ และองค์การมหาชนในสังกัด นําข้าราชการและเจ้าหน้าที่ของกระทรวงดิจิทัลเพื่อเศรษฐกิจและสังคม จํานวน 400 คน เข้าร่วมเฝ้าทูลละอองธุลีพระบาทรับเสด็จพระบาทสมเด็จพระวชิรเกล้าเจ้าอยู่หัว พร้อมด้วยสมเด็จพระนางเจ้าสุทิดา พัชรสุธาพิมลลักษณ พระบรมราชินี ในการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ณ บริเวณใต้สะพานพระราม 8 และถนนราชดําเนิน กรุงเทพฯ
******************
รัฐบาลไทย-ข่าวทำเนียบรัฐบาล- รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมกรมคุ้มครองสิทธิและเสรีภาพ พร้อมมอบเงินช่วยเหลือเยียวยาแก่ผู้เสียหายและทายาท จำนวน ๕ ราย
วันศุกร์ที่ 9 กุมภาพันธ์ 2561
รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมกรมคุ้มครองสิทธิและเสรีภาพ พร้อมมอบเงินช่วยเหลือเยียวยาแก่ผู้เสียหายและทายาท จํานวน ๕ ราย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะผู้บริหารกระทรวงยุติธรรม เข้าตรวจเยี่ยมกรมคุ้มครองสิทธิและเสรีภาพ
ในวันศุกร์ที่ ๙ กุมภาพันธ์ ๒๕๖๑ เวลา ๑๕.๓๐ น.
ณ กรมคุ้มครองสิทธิและเสรีภาพ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วยคณะผู้บริหารกระทรวงยุติธรรม เข้าตรวจเยี่ยมกรมคุ้มครองสิทธิและเสรีภาพ
พร้อมเยี่ยมชมนิทรรศการแบบมีชีวิตและกิจกรรมต่างๆ อาทิ นิทรรศการด้านการไกล่เกลี่ยระงับข้อพิพาท
การให้ความช่วยเหลือทางกฎหมาย และด้านการคุ้มครองพยาน ฯลฯ
โดยมีนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ พร้อมด้วยคณะผู้บริหาร
ข้าราชการ และเจ้าหน้าที่ของกรมคุ้มครองสิทธิและเสรีภาพ ให้การต้อนรับ
นอกจากนี้ รองนายกรัฐมนตรีและรัฐมนตรีกระทรวงยุติธรรม
เป็นประธานมอบเงินเยียวยาแก่ผู้เสียหายในคดีอาญาและทายาท ตามพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙
จากกรณีความเสียหายต่อชีวิตและร่างกาย จํานวน ๕ ราย รวมเป็นเงินทั้งสิ้น ๕๓๖,๐๗๓.๕๐ บาท
โอกาสนี้ รองนายกรัฐมนตรีและรัฐมนตรีกระทรวงยุติธรรม ได้รับฟังสรุปผลการดําเนินงานของกรมสิทธิและเสรีภาพ
และรับฟังปัญหาการดําเนินงานของส่วนภูมิภาค จากผู้อํานวยการสํานักงานคุ้มครองสิทธิและเสรีภาพ พื้นที่ ๑-๔
พร้อมทั้ง กล่าวชื่นชมการทํางานของข้าราชการ เจ้าหน้าที่ ที่ทํางานอย่างเต็มความสามารถ
โดยเน้นย้ําเรื่องการสร้างเครือข่ายในพื้นที่ เพื่อให้การช่วยเหลือประชาชนในพื้นที่ห่างไกล
ด้วยความรวดเร็วและมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้แก้ไขปัญหาผู้โดยสารคับคั่งด่านตรวจคนเข้าเมือง พร้อมกำชับเตรียมมาตรการรองรับกรณีเครื่องบินดีเลย์
วันอังคารที่ 8 สิงหาคม 2560
นายกรัฐมนตรีสั่งการให้แก้ไขปัญหาผู้โดยสารคับคั่งด่านตรวจคนเข้าเมือง พร้อมกําชับเตรียมมาตรการรองรับกรณีเครื่องบินดีเลย์
นายกรัฐมนตรีสั่งการให้แก้ไขปัญหาผู้โดยสารคับคั่งด่านตรวจคนเข้าเมือง พร้อมกําชับเตรียมมาตรการรองรับกรณีเครื่องบินดีเลย์
วันนี้ (8 สิงหาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะรัฐมนตรีถึงการแก้ไขผู้โดยสารคับคั่งด่านตรวจคนเข้าเมือง (ตม.) ว่า ที่ผ่านมามีปัญหาขั้นตอนการกรอกเอกสาร และปัญหาเครื่องบินดีเลย์ ทําให้มียอดผู้โดยสารตกค้างสะสม โดยปกติขั้นตอนการทําเอกสารต่อคนใช้เวลาเพียง 3 - 5 นาที เท่านั้น พร้อมสั่งการให้ฝ่ายความมั่งคงเข้าไปดําเนินการแก้ไขปัญหาแล้ว และได้กําชับให้หามาตรการรองรับกรณีเครื่องบินดีเลย์ และกรณีมีผู้คนมากกว่าเวลาปกติ ให้แก้ไขปัญหาให้รวดเร็วขึ้น
นายกรัฐมนตรีว่า ทุกอย่างคือปัญหา ปัญหาคืออุปสรรค ต้องแก้ไขปัญหาให้ได้ ไม่ใช่เอาปัญหามาเป็นปัญหาต่อ ปัญหาเป็นสิ่งที่ท้าทายต้องแก้ไขปัญหาให้ได้ ซึ่งต้องอาศัยความร่วมมือของทุกฝ่ายในการแก้ไขปัญหา เพราะปัญหาเกิดขึ้นตลอดเวลา ขึ้นอยู่กับสถานการณ์ ณ ขณะนั้นด้วย โดยสั่งการให้หามาตรการเผชิญ พร้อมขอความร่วมมืออย่าพูดให้เสียหายกระทบต่อภาพลักษณ์การท่องเที่ยวของประเทศไทย
------------------------------------
รัฐบาลไทย-ข่าวทำเนียบรัฐบาล-การดูแลด้านสิ่งแวดล้อมและสุขภาพของประชาชน
วันศุกร์ที่ 10 สิงหาคม 2561
การดูแลด้านสิ่งแวดล้อมและสุขภาพของประชาชน
ผู้ประกอบการอุตสาหกรรมเหมืองแร่ที่มีผลกระทบสูง
#ผู้ประกอบการอุตสาหกรรมเหมืองแร่ที่มีผลกระทบสูง ... ต้องจัดทําแนวพื้นที่กันชนการทําเหมือง และข้อมูลพื้นฐานด้านสิ่งแวดล้อมและสุขภาพของประชาชน เพื่อคุ้มครองสุขภาพ และความปลอดภัยของประชาชน
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมเป็นประธานพิธีเปิดโครงการ “TOT Young Club เด็กไทย 4.0 ต้นกล้าประชารัฐ”
วันอังคารที่ 19 มิถุนายน 2561
รองปลัดกระทรวงดิจิทัลฯ ร่วมเป็นประธานพิธีเปิดโครงการ “TOT Young Club เด็กไทย 4.0 ต้นกล้าประชารัฐ”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายพูลศักด์ วานิชวิเศษกุล ปลัดจังหวัดจันทบุรี ร่วมเป็นประธานพิธีเปิดโครงการ “TOT Young Club เด็กไทย 4.0 ต้นกล้าประชารัฐ” และเป็นสักขีพยานในพิธีลงนามความร่วมมือสนับสนุนโครงการฯ ดังกล่าว ระหว่างบริษัท ทีโอที จํากัด (มหาชน) รัฐวิสาหกิจในสังกัดกระทรวงดิจิทัลฯ องค์การบริหารส่วนตําบลหนองบัว เทศบาลตําบลหนองบัว มหาวิทยาลัยราชภัฏรําไพพรรณี โรงเรียนศรีนานุสรณ์ และธนาคารออมสิน สําหรับ โครงการ TOT Young Club ถือเป็นหนึ่งในกิจกรรมตามแผนแม่บทความรับผิดชอบขององค์กรต่อสังคมและสิ่งแวดล้อม บมจ.ทีโอที พ.ศ.2561-2565 ในด้านการศึกษา โดยมีเป้าหมายเพื่อพัฒนาศักยภาพเยาวชนในพื้นที่ทั่วประเทศ ให้มีความรู้และทักษะด้าน ICT และนําไปช่วยสนับสนุนชุมชนให้เข้มแข็ง รวมถึงเพื่อเป็นการปูพื้นฐานให้เยาวชนไทยเป็นต้นกล้าประชารัฐที่จะเติบโตเป็นผู้ประกอบการยุคดิจิทัลในอนาคต ซึ่งในปีนี้ บมจ.ทีโอที ได้มีการพัฒนารูปแบบของโครงการฯ ให้เชื่อมโยงกับโครงการ “เน็ตประชารัฐ” ของกระทรวงดิจิทัลฯ ที่ได้ขยายติดตั้งอินเทอร์เน็ตความเร็วสูงแล้ว 24,700 หมู่บ้านทั่วประเทศ โดยการนําเทคโนโลยีดิจิทัลไปใช้ประโยชน์ในการเพิ่มศักยภาพทางเศรษฐกิจของชุมชน ด้วยการส่งเสริมผู้ประกอบการวิสาหกิจชุมชนได้ร่วมอบรมความรู้ในการทําตลาดออนไลน์ผ่าน TYC e-Commerce เพื่อสร้างรายได้ให้กับชุมชนตามนโยบายประเทศไทย 4.0 ของรัฐบาล เมื่อวันที่ 16 มิถุนายน 2561 ณ ตลาดโถรัตน์ ชุมชนขนมแปลกริมคลองหนองบัว ตําบลหนองบัว อําเภอเมือง จังหวัดจันทบุรี
*********************
รัฐบาลไทย-ข่าวทำเนียบรัฐบาล-“บิ๊กอู๋”สั่ง กสร.ช่วยลูกจ้างพนักงานโรงแรมที่พิษณุโลก ได้สิทธิประโยชน์ตามกฎหมาย
วันอังคารที่ 5 มิถุนายน 2561
“บิ๊กอู๋”สั่ง กสร.ช่วยลูกจ้างพนักงานโรงแรมที่พิษณุโลก ได้สิทธิประโยชน์ตามกฎหมาย
รมว.แรงงาน สั่ง กสร. ช่วยเหลือลูกจ้างกรณีนายจ้างไม่จ่ายค่าจ้างให้ได้รับสิทธิประโยชน์คุ้มครอง
พร้อมให้พนักงานตรวจแรงงานชี้แจงให้นายจ้างลูกจ้างปฏิบัติตามกฎหมายอย่างเคร่งครัด
เมื่อวันที่ 5 มิถุนายน 2561 นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้ติดตามสถานการณ์แรงงานอย่างใกล้ชิดและมีความห่วงใยกรณีที่ลูกจ้าง ซึ่งเป็นพนักงานโรงแรมแห่งหนึ่งใน จ.พิษณุโลก และผู้ประกอบการเอกชนกว่า 30 คนเข้าร้องเรียนต่อศูนย์ดํารงธรรมเมื่อวันที่ 4 มิ.ย.61ว่านายจ้างไม่จ่ายค่าจ้าง และค่าจัดงานนั้น โดย รมว.แรงงาน ได้สั่งการให้กรมสวัสดิการและคุ้มครองแรงงานลงพื้นที่ตรวจสอบและให้การช่วยเหลือคุ้มครองลูกจ้างเพื่อให้ได้รับสิทธิตามกฎหมาย นอกจากนี้ ยังให้ชี้แจงทําความเข้าใจกับนายจ้างและลูกจ้างให้ปฏิบัติตามกฎหมายอย่างเคร่งครัด
นางเพชรรัตน์ฯ กล่าวต่อว่า จากการตรวจสอบข้อเท็จจริงของพนักงานตรวจแรงงาน สํานักงานสวัสดิการและคุ้มครองแรงงาน จ.พิษณุโลก พบว่า บริษัท 59 ฟิวเจอร์ จํากัด มีลูกจ้าง 35 คน ได้เข้าไปบริหารกิจการโรงแรม แกรนด์ พอยท์ จํากัด หรือโรงแรมลาพาโลมา ซึ่งเป็นของบริษัท กริชอินทรา (1989) จํากัด เมื่อเดือนธันวาคม 2560 แต่ประสบปัญหาขาดสภาพคล่องทางการเงิน จึงไม่สามารถจ่ายค่าจ้างได้ตามกําหนดเวลา และลูกจ้างไม่เข้าไปทํางาน ทั้งนี้ พนักงานตรวจแรงงานได้ชี้แจงข้อกฎหมายเกี่ยวกับการจ่ายค่าจ้างและการคืนเงินประกัน รวมทั้งแนวโน้มการเลิกจ้างให้ลูกจ้างทราบด้วยแล้ว
ด้าน นายกิตติพงษ์ เหล่านิพนธ์ รองอธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรณีดังกล่าว กสร.ได้ดําเนินการไปก่อนหน้านี้แล้ว โดยเมื่อวันที่ 17 เมษายน 2561 ลูกจ้างของ บริษัท 59 ฟิวเจอร์ จํากัด 24 คน ได้มายื่นคําร้องกับพนักงานตรวจแรงงานว่านายจ้าง ไม่จ่ายค่าจ้าง และไม่คืนเงินประกันการทํางาน พนักงานตรวจแรงงานได้สอบข้อเท็จจริงทั้งสองฝ่าย และมีคําสั่งเมื่อวันที่ 23 พฤษภาคม 2561 ให้นายจ้างจ่ายค่าจ้าง และคืนเงินประกันการทํางานให้แก่ลูกจ้างทั้ง 24 คน รวมเป็นเงิน 350,000 บาท ขณะนี้อยู่ระหว่างการติดตามการปฏิบัติตามคําสั่งพนักงานตรวจแรงงานของนายจ้าง หากนายจ้างไม่ปฏิบัติตามก็จะดําเนินคดีกับนายจ้างต่อไป สําหรับความผิดดังกล่าวมีอัตราโทษจําคุกไม่เกิน 6 เดือน ปรับไม่เกิน1 แสนบาท หรือทั้งจําทั้งปรับ ในส่วนลูกจ้างที่ยังไม่ได้ยื่นคําร้องต่อพนักงานตรวจแรงงานได้ประสานให้มายื่นคําร้องเพื่อจะได้ดําเนินการให้ได้รับสิทธิประโยชน์ตามกฎหมายต่อไป
----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กรมสวัสดิการและคุ้มครองแรงงาน - ข้อมูล/
5 มิถุนายน 2561
รัฐบาลไทย-ข่าวทำเนียบรัฐบาล-สธ.เร่งพัฒนาสหวิชาชีพ รองรับบริการปฐมภูมิ “รู้ลึกเพื่อรักษาโรค รู้กว้างเพื่อรักษาคน”
วันอาทิตย์ที่ 20 สิงหาคม 2560
สธ.เร่งพัฒนาสหวิชาชีพ รองรับบริการปฐมภูมิ “รู้ลึกเพื่อรักษาโรค รู้กว้างเพื่อรักษาคน”
กระทรวงสาธารณสุข พัฒนาบุคลากรสหวิชาชีพ รองรับการปฏิรูประบบบริการปฐมภูมิ เพื่อทํางานในคลินิกหมอครอบครัว เน้นรู้ลึกในสาขาวิชาชีพเพื่อสามารถรักษาโรค รู้กว้างในด้านเวชศาสตร์ครอบครัวเพื่อสามารถรักษาคน  มีทักษะในการทํางานเป็นทีมและการทํางานในชุมชน
นายแพทย์โสภณ เมฆธน ปลัดกระทรวงสาธารณสุข บรรยายพิเศษเรื่อง “กําลังคนที่ตอบสนองต่อกลุ่มหน่วยบริการสุขภาพปฐมภูมิ(Primary Care Cluster)”ในโครงการ “เชื่อมสถาบันสานเครือข่ายDHS Academyสู่ศตวรรษที่ 21”ของเขตบริการสุขภาพที่6 ภาคตะวันออก ที่โรงพยาบาลชลบุรี จ.ชลบุรี เพื่อแลกเปลี่ยนเรียนรู้แนวทางการพัฒนากระบวนการเรียนรู้โดยใช้ชุมชนเป็นฐานและการเรียนรู้แบบสหวิชาชีพโดยมีบุคลากรสาธารณสุขในเขตสุขภาพที่ 6 เข้าร่วมรับฟังการบรรยายกว่า 200 คน
นายแพทย์โสภณกล่าวว่า กระทรวงสาธารณสุขมีนโยบายปฏิรูประบบบริการสุขภาพปฐมภูมิ มุ่งหวังให้ประชาชนสามารถจัดการตนเองด้านสุขภาพ โดยมีทีมหมอครอบครัว ซึ่งมีแพทย์เวชศาสตร์ครอบครัวเป็นหัวหน้าทีม เป็นที่ปรึกษาและร่วมดูแลประชาชนด้วยหลักเวชศาสตร์ครอบครัว เป็นการส่งแพทย์สู่ตําบล เพื่อประชาชนมีหมอเป็นญาติ ตั้งเป้าในอีก 10 ปีข้างหน้า คนไทยทุกคนจะมีแพทย์เวชศาสตร์ครอบครัวประจําตัวโดยมีการดําเนินการใน 4 เรื่องหลัก ดังนี้
1.จัดระบบบริการ คลินิกหมอครอบครัว(Primary Care Cluster) มีทีมหมอครอบครัว ดูแลประชาชนในอัตราส่วน 1:10,000 คน โดยทีมหมอหมอครอบครัว ประกอบด้วย แพทย์เวชศาสตร์ครอบครัว 1 คน พยาบาลวิชาชีพ 4 คน นักวิชาการหรือเจ้าพนักงานสาธารณสุข 4 คน ทันตาภิบาล 1 คน แพทย์แผนไทย 1 คน เจ้าพนักงานเภสัชกรรม 1 คน รวมเป็น 1 ทีม ทั้งนี้เมื่อรวมกัน 2 -3 ทีมตามบริบท จะเป็นClusterเพิ่มทันตแพทย์ 1 คน เภสัชกร 1 คนและกายภาพบําบัด 1 คน
2.กระบวนการเวชศาสตร์ครอบครัว มุ่งเน้นเอาผู้ป่วยเป็นศูนย์กลาง ไม่มุ่งเน้นที่โรคหรือการรักษาโรคแต่เพียงอย่างเดียว แต่ช่วยแก้ไขปัญหาให้ผู้ป่วยแบบองค์รวม คํานึงถึงบริบทรอบตัวผู้ป่วย ตั้งแต่ตัวคนป่วย ครอบครัว สังคมรอบตัว 3.เชื่อมโยงระบบสุขภาพอําเภอ (District Health System)และคณะกรรมการสุขภาพอําเภอ (District Health Board)เพื่อร่วมแก้ไขปัญหาสาธารณสุขอย่างมีประสิทธิภาพ และ4.เชื่อมโยงระบบบริการด้วยระบบส่งต่อแบบไร้รอยต่อในเขตบริการสุขภาพ
สําหรับการเตรียมกําลังคนเพื่อรองรับการปรับระบบบริการปฐมภูมิ มีทั้งการอบรมระยะสั้น ด้านเวชศาสตร์ครอบครัว รายวิชาชีพ และการอบรมการทํางานเป็นทีม ร่วมระหว่างสหสาขาวิชาชีพ เพื่อให้บุคลากรที่ทํางานในระดับปฐมภูมิ เป็นเจ้าของประชาชนร่วมกัน ดูแลคนร่วมกัน โดยหลักการเวชศาสตร์ครอบครัวในทุกสหสาขาวิชาชีพ “รู้ลึกในสาขาวิชาชีพเพื่อสามารถรักษาโรค รู้กว้างในด้านเวชศาสตร์ครอบครัวและบริบทของชุมชนเพื่อสามารถดูแลคนและครอบครัว มีทักษะในการทํางานเป็นทีมและการทํางานในชุมชน”
****************************** 20 สิงหาคม 2560
รัฐบาลไทย-ข่าวทำเนียบรัฐบาล-มูลนิธิปวีณาพบอธิบดีกสร. ร้องช่วยลูกจ้างขนซากเครื่องบิน
วันอังคารที่ 2 มิถุนายน 2563
มูลนิธิปวีณาพบอธิบดีกสร. ร้องช่วยลูกจ้างขนซากเครื่องบิน
กรมสวัสดิการและคุ้มครองแรงงาน เร่งสอบข้อเท็จจริงกรณีลูกจ้างขนซากเครื่องบินประสบอันตรายจากการทํางาน และร้องนายจ้างใช้แรงงานเด็กไม่ถูกกฎหมาย หากพบนายจ้างทําผิดให้ดําเนินคดีทันที พร้อมประสานประกันสังคมเยียวยาลูกจ้างตามสิทธิ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 1 มิถุนายน 2563 นางปวีณา หงสกุล ประธานมูลนิธิปวีณาหงสกุล เพื่อเด็กและสตรี ได้นําลูกจ้าง จํานวน 4 ราย มาพบเพื่อขอความช่วยเหลือกรณีนายจ้างประกอบกิจการถอดแยกชิ้นส่วนอุปกรณ์และอะไหล่ ย่านบางกะปิ เขตดอนเมือง กรุงเทพฯ สั่งให้ลูกจ้างขนซากเครื่องบินจนเป็นเหตุให้ลูกจ้างถูกไฟดูดเสียชีวิตและบาดเจ็บรวมทั้งให้ตรวจสอบกรณีนายจ้างมีการใช้แรงงานเด็กไม่ถูกต้องตามกฎหมาย และค้างจ่ายค่าจ้าง ซึ่งกรณีดังกล่าวลูกจ้างได้มายื่นคําร้องกับพนักงานตรวจแรงงานไว้แล้วเมื่อกลางเดือนพฤษภาคมที่ผ่านมา โดยในเบื้องต้นพนักงานตรวจแรงงานได้สอบข้อเท็จจริงลูกจ้างไว้บางส่วนแล้ว และอยู่ระหว่างการเรียกนายจ้างมาสอบข้อเท็จจริง พร้อมทั้งรวบรวมพยานหลักฐานเพิ่มเติม ซึ่งหากพบว่านายจ้างปฏิบัติไม่ถูกต้องตามกฎหมายก็จะดําเนินการเอาผิดกับนายจ้างรายนี้ทันที
อธิบดีกสร. กล่าวเพิ่มเติมว่า ในส่วนของลูกจ้างที่ได้รับบาดเจ็บและเสียชีวิตจากการทํางาน ได้สั่งการให้พนักงานตรวจแรงงานประสานกับสํานักงานประกันสังคมในการเยียวยาลูกจ้างให้ได้รับสิทธิประโยชน์ตามกฎหมาย ซึ่งทางสํานักงานประกันสังคมได้ดําเนินการให้ชี้แจงสิทธิประโยชน์และให้ความช่วยเหลือลูกจ้างและญาติของลูกจ้างเสียชีวิตแล้ว และขอฝากเตือนไปยังนายจ้างว่า การจ้างลูกจ้างที่มีอายุต่ํากว่า 15 ปี เป็นความผิดตาม พ.ร.บ.คุ้มครองแรงงาน พ.ศ.2541 ซึ่งมีโทษในอัตราสูง โดยมีโทษปรับ 4 - 8 แสนบาทต่อลูกจ้างเด็ก 1 คน หรือจําคุกไม่เกิน 2 ปี และหากจะจ้างลูกจ้างอายุ 15 -18 ปี จะต้องแจ้งต่อพนักงานตรวจแรงงานก่อนการจ้างงานด้วย
รัฐบาลไทย-ข่าวทำเนียบรัฐบาล-ศูนย์ดำรงธรรมมหาดไทย เปิดตัว Application “MOI 1567” สนองตอบการให้บริการประชาชนในยุคดิจิทัล สะดวก รวดเร็ว ใช้งานได้ทุกที่ ทุกเวลา
วันจันทร์ที่ 8 พฤษภาคม 2560
ศูนย์ดํารงธรรมมหาดไทย เปิดตัว Application “MOI 1567” สนองตอบการให้บริการประชาชนในยุคดิจิทัล สะดวก รวดเร็ว ใช้งานได้ทุกที่ ทุกเวลา
ศูนย์ดํารงธรรมมหาดไทย เปิดตัว Application “MOI 1567” สนองตอบการให้บริการประชาชนในยุคดิจิทัล สะดวก รวดเร็ว ใช้งานได้ทุกที่ ทุกเวลา
วันนี้ (8 พ.ค. 2560) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยได้จัดตั้งศูนย์ดํารงธรรมขึ้น เพื่อทําหน้าที่รับเรื่องร้องเรียนร้องทุกข์ และแก้ไขปัญหาความเดือดร้อนให้กับพี่น้องประชาชนทุกพื้นที่ทั่วประเทศ ตามประกาศคณะรักษาความสงบแห่งชาติ (คสช.) ฉบับที่ 96/2557 ลงวันที่ 18 กรกฎาคม 2557 เรื่อง การจัดตั้งศูนย์ดํารงธรรม ซึ่งตลอดระยะเวลาที่ผ่านมา กระทรวงมหาดไทยได้ดําเนินการพัฒนาคุณภาพการให้บริการประชาชนให้มีความสะดวก รวดเร็ว ด้วยการลดขั้นตอนการปฏิบัติงาน อาทิ การให้บริการร้องเรียนร้องทุกข์ผ่านสายด่วน 1567 การแจ้งเหตุผ่านเว็บไซต์ศูนย์ดํารงธรรมwww.damrongdhama.moi.go.thและ Mobile Application SPOND ทําให้พี่น้องประชาชนได้รับความพึงพอใจในการใช้บริการศูนย์ดํารงธรรมอย่างต่อเนื่องซึ่งนับถึงปัจจุบันมีประชาชนทั่วประเทศใช้บริการศูนย์ดํารงธรรมแล้วกว่า 3 ล้านเรื่อง
ดังนั้น เพื่อเป็นการเพิ่มประสิทธิภาพการให้บริการของศูนย์ดํารงธรรมให้เข้าถึงประชาชน และตอบสนองความต้องการรับบริการของประชาชนในยุคดิจิทัล กระทรวงมหาดไทยจึงได้พัฒนาระบบบริการศูนย์ดํารงธรรมที่ประชาชนสามารถเข้าถึงได้อย่างสะดวกและง่ายขึ้น โดยปรับปรุงและพัฒนาระบบงานรับและติดตามเรื่องราวร้องทุกข์ ผ่านแอพพลิเคชั่นMOI 1567ซึ่งเป็นแอพพลิเคชั่นร้องเรียนร้องทุกข์ผ่านศูนย์ดํารงธรรมโดยใช้โทรศัพท์มือถือหรือแท็บเล็ท และแอพพลิเคชั่นMOI INFO 1567เป็นแอพพลิเคชั่นให้บริการข้อมูลข่าวสารสําหรับประชาชนอีกด้วย
สําหรับระบบการทํางานแอพพลิเคชั่นMOI 1567นี้ มีส่วนประกอบที่สําคัญหลัก คือ 1. เมนูร้องเรียน/ร้องทุกข์ โดยผู้ใช้สามารถแนบภาพถ่ายแบบ Realtime ซึ่งมีข้อดี คือ สามารถค้นหาจุดเกิดเหตุหรือพิกัดของผู้ใช้บริการผ่านระบบ Google Map ได้ทันที รวมทั้งกําหนดจุดในแผนที่ดังกล่าวได้อีกด้วย และ 2. มีระบบติดตามสถานะเรื่องร้องเรียนร้องทุกข์ โดยผู้ใช้บริการสามารถติดตามผลได้ทันทีเมื่อข้อมูลได้ทําการบันทึกในระบบและเจ้าหน้าที่ได้รับเรื่องแล้ว
นอกจากนี้ ยังมีแอพพลิเคชั่นMOI INFO 1567ซึ่งเป็นแอพพลิเคชั่นให้บริการข้อมูลข่าวสารสําหรับประชาชนเพื่อให้สามารถเข้าถึงการบริการของศูนย์ดํารงธรรมได้สะดวกและง่ายขึ้น โดยมีเมนูให้บริการ เช่น ข้อมูลที่ตั้งศูนย์ดํารงธรรมทั่วประเทศ ข้อมูลข่าวสารราคาสินค้าเกษตร ข้อมูลแผนที่เกษตร (Agri-Map) ข้อมูลเกี่ยวกับอาชีพ และการให้บริการคําปรึกษา ด้วยการเชื่อมโยงบูรณาการข้อมูลกับส่วนราชการในสังกัดกระทรวงมหาดไทยและจังหวัดทุกจังหวัด
รองปลัดกระทรวงมหาดไทย กล่าวเพิ่มเติมว่า ระบบแอพพลิเคชั่นดังกล่าว พี่น้องประชาชนสามารถเข้าใช้บริการได้ตั้งแต่บัดนี้เป็นต้นไป โดยสามารถดาวน์โหลดแอพพลิเคชั่นMOI 1567และMOI INFO 1567ได้ด้วยการใช้คําว่า “1567” หรือ “ศูนย์ดํารงธรรม” ทั้งในระบบ android และ ios โดยไม่เสียค่าใช้จ่าย ทั้งนี้ หากผู้ใช้บริการพบปัญหาจากการใช้งาน หรือมีข้อเสนอแนะเพิ่มเติม สามารถติดต่อได้ที่ศูนย์ดํารงธรรม สายด่วน 1567 ตลอด 24 ชั่วโมง.
ครั้งที่ 70/2560
รัฐบาลไทย-ข่าวทำเนียบรัฐบาล-กรมทางหลวงดำเนินการศึกษาความเหมาะสมทางด้านเศรษฐกิจ วิศวกรรม และผลกระทบสิ่งแวดล้อม โครงการก่อสร้างทางเลี่ยงเมืองน่าน
วันพุธที่ 7 มีนาคม 2561
กรมทางหลวงดําเนินการศึกษาความเหมาะสมทางด้านเศรษฐกิจ วิศวกรรม และผลกระทบสิ่งแวดล้อม โครงการก่อสร้างทางเลี่ยงเมืองน่าน
กรมทางหลวง (ทล.) กระทรวงคมนาคม ดําเนินการศึกษาความเหมาะสมทางด้านเศรษฐกิจ วิศวกรรม และผลกระทบสิ่งแวดล้อม โครงการก่อสร้างทางเลี่ยงเมืองน่าน เพื่อแก้ไขปัญหาการจราจร และเสริมโครงข่ายการคมนาคมขนส่งในจังหวัดน่าน
โครงการก่อสร้างทางเลี่ยงเมืองน่านมีจุดเริ่มต้นจากทางหลวงหมายเลข 101 ห่างจากบ้านใหม่สันติภาพทางทิศเหนือ ประมาณ 500 เมตร แนวเส้นทางเบี่ยงไปทางทิศตะวันตก ตัดกับทางหลวงหมายเลข 1091 บริเวณศูนย์อาชีพแสดงเดือนน่าน บรรจบจุดปลายทางที่บ้านผาตูบ ระยะทางประมาณ 23.82 กิโลเมตร ซึ่ง ทล. อยู่ระหว่างการศึกษาความเหมาะสมของแนวเส้นทาง คาดว่าจะแล้วเสร็จประมาณเดือนสิงหาคม 2561 จากนั้นจะดําเนินการวิเคราะห์โครงการแผนการลงทุน สํารวจ และออกแบบ รวมทั้งของบประมาณการก่อสร้าง เพื่ออํานวยความสะดวกรวดเร็วในการเดินทาง และเพิ่มประสิทธิภาพการขนส่งสินค้า ส่งเสริมการค้าการลงทุนทั้งในภาคเกษตรกรรมและอุตสาหกรรมของประเทศไทย สู่ตลาดอินโดจีน รวมทั้งส่งเสริมการท่องเที่ยว สามารถสอบถามข้อมูลโครงการฯ เพิ่มเติมได้ที่ www.bypassnan.com โทรศัพท์ 0 2354 6668 ต่อ 23797